Robert O. Young

Robert Oldham Young (født 6. mars 1952 i Alpine i Utah i USA) er en amerikansk forfatter og forretningsmann innen alternativ medisin. Young ble i 1995 bøtelagt for å ha gitt medisinske råd uten autorisasjon, og i 2001 ble han også avslørt i å anbefale kreftpasienter å droppe tradisjonell kreftbehandling til fordel for kosttilskudd. Han har i forskjellige sammenhenger titulert seg selv som Dr. Young, men han har ikke formell medisinsk utdannelse utover det han har skaffet seg av fiktive doktorgrader via vitnemålsfabrikker.Convicted pH Miracle naturopath Robert Young faces additional charges, civil suit The Escondido GrapevinepH Miracle Living “Dr.” Robert O. Young is finally arrested, but will it stop him? Science-Based Medicine I sin ungdom arbeidet Young som misjonær for Jesu Kristi kirke av siste dagers hellige.

Young er mest kjent for sine bøker om pH-mirakelet, og beskriver seg selv som naturmedisiner.Kate Hudson's fake diet doctor and book author, arrested Preen Han etablerte i 1994 selskapet Innerlight som distribuerer produktene hans gjennom multi-level marketing (MLM).Verver selgere av mirakelkur Aftenposten

Youngs hovedteori er at all sykdom hos mennesket er forårsaket av feil pH-verdi i blodet, og at hans kosttilskudd basert på basiske matvarer vil gjenopprette pH-balansen hos pasienten. Han promoterer også blodanalyse som en metode for å fastslå blodets nivå av surhet. Hypotesene mangler vitenskapelig belegg.Myter om kreft  Kreftforeningen I 2012 hadde Young planlagt en foredragsturné i Norge, men denne ble avbrutt etter at media satte kritisk søkelys på hans virksomhet.Foredrag med kvakksalverdømt «mirakelmann» avlyst Bergens Tidende Young la skylden for dette på den norske legen Pernille Nylehn som lenge har kjempet mot Youngs kvakksalverier, og truet henne med søksmål.Kvakksalver truer Aftenblad-spaltist med søksmål  Stavanger Aftenblad

Et av «sannhetsvitnene» til Young var Kim Tinkham fra Texas som var diagnostisert med brystkreft.On the nature of “alternative” medicine cancer cure testimonials Science-Based Medicine Hun valgte derfor bort konvensjonell kreftbehandling, og døde senere av massiv spredning. Til tross for dette ble hennes anbefalinger brukt i markedsføringen av Youngs metoder.Satset livet på pH-kuren og tapte Stavanger Aftenblad Youngs teori om kreft er at det er et syreproblem forsårsaket av muggsopp i blodet, og at løsningen er et alkalisk kosthold for å gjenopprette pH-balansen i blodet.Det finnes bare en sykdom  5D Helse Han mener også at kreft ikke er en sykdom i kroppsvev, men i kroppsvæske.Innerlight-pyramide vokser i Stavanger  Stavanger Aftenblad

I 2005 etablert Young helsefarmen pH Miracle Ranch i California hvor han i hovedsak tok imot kreftpasienter i terminalfasen. Behandlingen bestod i hovedsak av injisering av natron og var svært kostbar.The dying officer treated for cancer with baking soda BBC

I januar 2014 ble Young pågrepet og siktet for kvakksalveri. To år senere ble han funnet skyldig i å ha praktisert medisin uten lisens, men frikjent for å ha svindlet sine pasienter.Split verdict for ‘pH Miracle’ author The San Diego Union-Tribune

 Referanser 
Alternativguru siktet for kvakksalveri  - aftenbladet.no

 Eksterne lenker 


Kategori:Personer fra Utah County i Utah
Kategori:Personer innen alternativ behandling
Kategori:Vaksinemotstandere fra USA
Kategori:Personer innen multi-level marketing